Document ID: 32006D0403

NÕUKOGU OTSUS,
25. aprill 2006,
millega määratakse kindlaks ühenduse nimel võetav seisukoht seoses ettepanekuga muuta katsetes ja muudel teaduslikel eesmärkidel kasutatavate selgroogsete loomade kaitse Euroopa konventsiooni A-liidet
(2006/403/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 175 lõiget 1 koostoimes artikli 300 lõike 2 teise lõiguga,
võttes arvesse komisjoni ettepanekut,
ning arvestades järgmist:
(1)
Ühendus on katsetes ja muudel teaduslikel eesmärkidel kasutatavate selgroogsete loomade kaitse Euroopa konventsiooni (edaspidi “konventsioon”) osapool. (1)
(2)
Konventsiooni A-liide sisaldab suuniseid loomade pidamise ja hooldamise kohta.
(3)
Konventsiooni ja selle A-liidet rakendatakse ühenduse õiguse alusel nõukogu 24. novembri 1986. aasta direktiiviga 86/609/EMÜ katseteks ja muudel teaduslikel eesmärkidel kasutatavate loomade kaitsega seotud liikmesriikide õigus- ja haldusnormide ühtlustamise kohta, (2) välja arvatud teatavad hariduses ja koolituses kasutatavate loomadega seonduvad aspektid.
(4)
Ühendus on konventsiooni muutmisprotokolli, (3) millega kehtestatakse konventsiooni liidete muutmiseks lihtsustatud kord, osapool.
(5)
Kooskõlas konventsiooni artikliga 31, nagu seda on muutmisprotokolliga muudetud, jõustub A-liite igasugune muudatus 12 kuud pärast selle vastuvõtmist osapoolte poolt kahekolmandikulise häälteenamusega mitmepoolsete konsultatsioonide käigus, välja arvatud juhul, kui üks kolmandik osapooltest on esitanud vastuväiteid.
(6)
Ühenduse olukorda käsitleva erisätte puudumisel eeldatakse, et erinevalt teistest keskkonnaalastest lepingutest võtavad ühendus ja tema liikmesriigid hääletusest osa. Vastavalt sellele, millises ulatuses käsitletakse A-liites liikmesriikide pädevusse kuuluvaid küsimusi, peaksid komisjon ja konventsiooni osapooltest liikmesriigid tegema neljandatel mitmepoolsetel konsultatsioonidel tihedat koostööd, et tagada ühenduse rahvusvahelise esindatuse ühtsus.
(7)
A-liite muudetud teksti osas lepiti kokku konventsiooni osapoolte neljandate mitmepoolsete konsultatsioonide ettevalmistamiseks moodustatud töörühma foorumil.
(8)
Ühendus peaks muudetud A-liite heaks kiitma,
ON TEINUD JÄRGMISE OTSUSE:
Ainus artikkel
Katsetes ja muudel teaduslikel eesmärkidel kasutatavate selgroogsete loomade kaitse Euroopa konventsiooni osapoolte neljandatel mitmepoolsetel konsultatsioonidel toetab komisjon ühenduse nimel konventsiooni muudetud A-liite, mis sisaldab suuniseid loomade pidamise ja hooldamise kohta, vastuvõtmist.
Luxembourg, 25. aprill 2006

Labels: 7
5
6